钦定古今图书集成/理学汇编/文学典/第088卷 > 贡奎
## 钦定古今图书集成/理学汇编/文学典/第088卷 > 贡奎

按《宣城县志》：“奎字仲章。父士濬，赠广陵郡矦。广陵力
学尚节义，不仕元。尝作义塾以待四方学者，乡人甚
尊礼之。奎天性颖慧，风仪严整。十岁属文，长益博综
经史，以古为师。仕齐山书院山长。朝廷方议行郊祀
礼，诸大臣以奎识鉴清远，议论详明，遂推授太常奉
礼郎兼检讨。奎即讨定上之，朝廷多采其说。迁应奉”
翰林文字、同知制诰，兼国史院编修官，纂修《成宗实
录》，授江西儒学提举。敷明理学，诸生皆竦听不懈。累
迁集贤直学士。天历二年，奉使还卒。著有《云林小槁》
《听雪斋记》《青山漫吟》《倦游集》《豫章槁》《上元新录》《南州
纪行》，凡百二十卷。